Bandar Tun Abdul Razak, Keratong

Bandar Tun Abdul Razak ialah sebuah pekan yang terletak di barat Rompin, Pahang, Malaysia. Bandar ini terletak kira-kira 34.3 km dari Bandar Muadzam Shah. Bandar ini juga bersebelahan dengan Bandar Bahau kira-kira 67.5 km. Bandar ini terletak di kawasan yang strategik antara Bandar Segamat (kira-kira 62.7 km) dan Kuantan (itu ibu negeri Pahang kira-kira 135 km), yang mana Lebuhraya Tun Razak menjadi laluan utama yang menghubungkan kedua-dua bandar tersebut.

 Sejarah 
Bandar Tun Abdul Razak telah dibuka pada 1979 dan pada awalnya, bandar ini dikenali sebagai Bandar 22 mengikut perancangan kerajaan untuk menamakan kawasan di sekitar tenggara Pahang yang akan berfungsi menjadi pusat pentadbiran tempatan dan ekonomi menggunakan nombor buat sementara waktu. Setelah ia memiliki potensi untuk dijadikan sebagai bandar, maka kerajaan menukarkan nama bandar dari nombor kepada nama yang lebih khusus.

 Petempatan 

Bandar Tun Abdul Razak dikelilingi kawasan FELDA. Pada permulaannya, terdapat 2500 keluarga tinggal di kawasan FELDA, kebanyakannya kaum Melayu dan terdapat sejumlah kecil bagi kaum India, Cina, dan Orang Asli. Terdapat lima kawasan FELDA di Bandar Tun Abdul Razak yang melibatkan:

 Felda Keratong 1
 Felda Keratong 2
 Felda Keratong 3
 Felda Keratong 4
 Felda Keratong 5

Di samping itu, terdapat juga perkampungan Orang Asli yang terletak berhampiran Bandar Tun Abdul Razak seperti Kg Rekoh dan Bukit Serok; dan juga mempunyai kediaman penanaman minyak kelapa seperti Melati, Kg Aur, Ladang Bukt Berembun dan sebagainya.

 Infrastruktur 

Walaupun Bandar Tun Abdul Razak hanyalah sebuah pekan, infrastruktur di bandar ini sebenarnya lengkap. Terdapat bangunan pejabat pos, balai polis, klinik perubatan, kedai, stesen bas, masjid, bank, dan juga dewan serbaguna. Setiap kawasan FELDA juga memiliki kedai sendiri, sekolah, dan masjid.

 Pendidikan 

Sekolah rendah:
 SK Bandar Melati
 SK Bandar Tun Abdul Razak
 SK Bukit Serok
 SK Felda Keratong 1
 SK Felda Keratong 2
 SK Felda Keratong 3
 SK Felda Keratong 4 & 5

Seolah menengah:
 SMK Keratong
 SMK Bandar Tun Abdul Razak
 SMA Al-Hasanah

Kategori:Bandar di Pahang
Kategori:FELDA Wilayah Kuantan